Den Nord-Cimbriske Tilskuer, 1828-12-09
Siden at Grev Witgenstein har indtaget den befæstede Stilling ved Kalafat og besat den tilgrændsende Øe i Donauen, hvorfra han havde begyndt at bombardere Staden Widdin, hvorved den 2den og 3die November 2 Moskeer og Fiskertorvet med de Huse der omgav det, opbrændte; har man intet videre hørt fra ham. Fra Petersburg skrives, at den 16de November er den salig afdøde Keiserinde Moders Liig udstillet paa offentlig Parade i Chevaliergardens Sal, gandske behængt med sort Draperie, indfattet med Sølvfryndser; Kors omgivne af Sølvstjernekroner, Sølvqvaster og Snorer smykkede disse Omhæng, hvorpaa Hs. Majestæts Navnetræk og Ruslands og Würtembergs Vaaben vare anbragte. J Midten af disse Jnsignier og paa begge Sider af Katafalken befandt sig det rørende Emblem: en Pelikan, som aabner sit Bryst for at give sine Unger Næring. En presser og Palmegrene vare korsviis anbragte i Hvælvingen, som ligeledes var behængt med Sort, og dannede Casetter, hvori man saae de samme Vaaben og Hendes Majestæts Navnetræk. Paa de fire Hjørner af Katafalken stode paa SølvPiedestaller Statuer af Troen, Haabet, Beskedenheden og den christelige Kjerlighed. Fra store Sølv=Kandalabrer og Dødningelamper flamme en Mængde Voxlys. J Middelpunctet af Sørgekredsen hæve sig 4 massive Piller, i Form af gamle Sarcophager med rige, af Sølvstof bestaaende og med Hermelin behængte Drapperier, prydet med Guldfryndser og Qvaster, som omgave Katafalkens af Lys straalende Thronhimmel. Til enhver af disse Piller lænnede sig en Engel i Smertens Stilling og betragtede Kisten, som hvilede paa et med karmosinrødt Føiel overtrukket Fodstykke og paa en Estrade tre Trapper høi, paa denne staaer pragtfulde Guld-Armstager. De 4 Statuer ere ganske lueforgyldte og staae paa Fodstykker af Sølv. Paa det underste Trin af Estraden, ved den øverste Ende af Liigkisten, ligger paa Puder af Guldstof, den keiserlige Krone paa et gyldent Fodstykke, og St. Andreas og Catharina Ordenens Jnsignier paa gyldne Tabourets. Ved Fødderne og i Sømmen af det af Guldstof bestaaende og med Hermelin og Vaaben prydede Liigklæde, som er udbredt over Liigkisten, ligge paa 6 Tabourets, St. Alexander Newsky, St. Anna, den preusiske Louiseordens, den hellige Johan af Jerusalem og Marie Louises Orden af Spanien. Ved Siden af, staae 2 med carmosinfarvet Fløiel, bedækkede Bedepulte, paa den Ene ligger det Hs. M. tilhørende Helgenbillede, paa den Anden læser Erkepræsten med 2 Diaconer Nat og Dag de hellige Evangelier. Paa samme Side ved Enden af Salen hviler Liigkistens Laag paa et Bord, hvorpaa et Skildt med Rigets Vaaben og følgende Jndskrift er anbragt: "Keiserinde Maria Feodorowna, Keiser for alle Russer, Paul den Førstes Gemalinde, født Prindsesse af Würtemberg den 14de October 1759, død den 24de October 1828, begravet den November. - Der skrives fra den polske Grændse, at Rygtet om en afsluttet Alliance-Tractat mellem Preussen og Rusland vinder alt mere og mere Tiltroe; en af de væsentlige Bestemmelser for samme, siger man skal være den, at de preussiske Tropper rykke ind i Kongeriget Polen, saasnart de polske Tropper blive brugte uden for dets Grændse. Man har nu over Marseille den russiske Admiral Grev Heidens Circulaire til samtlige befalhavende Officerer paa de i Middelhavet stationerede neutrale Magters Krigskibe, om Dardanellernes Blokade; det er datteret 13de October, og tillader ethvert neutralt Skib at indløbe i Dardanellerne og til Constantinopel, som vil underkaste sig Undersøgelse, og ikke fører Krigs contrabande eller nogen anden Gienstand ombord, der tjener til at forsyne fornævnte Hovedstad.